Diari Oficial de la Generalitat Valenciana


Sumari del DOGV 4415, del 10-01-2003 (2002/14499)

Informació pública de la proposta del programa d'actuació integrada, amb un àmbit d'actuació que inclou el polígon industrial fase 2a, 1.
-----------------------------------------------------------------------------------------------------------------------------------------

### Dades del document

Número de DOGV
:   4415

Data del DOGV
:   10-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14447


Organisme emissor
:   Ajuntament d'Altura

Tipus de document
:   Anunci

Informació pública de la proposta del programa d'actuació integrada, amb un àmbit d'actuació que inclou el polígon industrial fase 2a, 1. [2002/A14402]
  
Mitjançant el Decret d'Alcaldia de data 12 de desembre de 2002, s'ha resolt sotmetre a informació pública, durant el termini de 20 dies hàbils, la proposta del programa d'actuació integrada, amb un àmbit d'actuació que inclou el polígon industrial, fase 2a, 1, de conformitat amb les normes subsidiàries de planejament aprovades definitivament per la Comissió Territorial d'Urbanisme el 16 de juliol de 1993. A l'esmentada proposta s'adjunta l'avantprojecte d'urbanització i la memòria del programa, promogut per la mercantil Actividades Integradas Urbanísticas, SL. El programa d'actuació integrada està condicionat a l'aprovació de la modificació del pla parcial per part de la Conselleria d'Obres Públiques, Urbanisme i Transports.
  
Durant la informació pública la documentació tècnica restarà exposada a l'Ajuntament d'Altura i s'admetran al·legacions i propostes tècniques alternatives a la realitzada, de conformitat amb el que disposa l'article 46 de la Llei 6/1994, de 15 de novembre, Reguladora de l'Activitat Urbanística.
  
La present informació pública té caràcter de simultani concurs públic per a la selecció de l'urbanitzador, podent-s'hi presentar alternatives tècniques i al·legacions durant 20 dies, comptadors des de la publicació de l'edicte en el Diari Oficial de la Generalitat Valenciana, amb l'avís previ a les persones titulars cadastrals al seu domicili fiscal i la publicació en un diari d'informació general editat a la Comunitat Valenciana.
  
Si, durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial, n'haurà de prestar caució en la quantia que reglamentàriament es determine, i els terminis es prorrogaran per 20 dies addicionals. Si s'esdevé així, la pròrroga es farà constar en l'expedient i s'anunciarà al tauler d'anuncis de l'Ajuntament, i es comunicarà a les persones que, per desconéixer-la, presenten pliques prematurament.
  
Les proposicions juridicoeconòmiques podran presentar-se durant els cinc dies següents al venciment del termini d'informació pública derivat de la inserció de l'edicte en el Diari Oficial de la Generalitat Valenciana.
  
Finalitzat el termini, el següent dia hàbil, llevat que siga dissabte, cas en què caldria entendre el dia hàbil immediat posterior, s'efectuarà l'acte d'obertura de pliques, a l'Ajuntament d'Altura. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Així mateix, es fa saber que el present anunci es publica igualment a l'efecte del que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili ignorat.